Kongreso iti Pilipinas
Ti Kongreso iti Pilipinas ket isu ti nailian a lehislatura iti Republika iti Pilipinas. Maysa daytoy a binagi a kamara nga addaan ti Senado iti Pilipinas (nangatngato a kamara) ken ti Kamara dagiti Pannakabagi (nababbaba a kamara).
Addaan 24 a senador ti Senado, a ti kaguduana (12) ket maibutos iti kada tallo a tawen. Gapu itoy agpaay ti tunggal senador iti uneg ti innem a tawen. Dagiti senador ket sapasap a butosan ti amin a botante iti pagilian iti maysa a nailian nga eleksion ket saanda a mangibagbagi iti partikular a probinsia wenno distrito.
Buklen met ti 250 a diputado wenno kongresman ti Kamara dagiti Pannakabagi nga addan dua a klase: ti pannakabagi a distrito ken ti pannakabagi a sektorial.
Ibagian ti maysa a pannakabagi a distrito ti maysa a partikular a heograpikal a distrito iti pagilian. Buklen ti maysa wenno ad-adu pay a kongresional a distrito ti amin a probinsia iti pagilian. Ti dadduma a ciudad ket addaan kabukbukodan a congresional a distrito.
Dagiti met pannakabagi a sektoral ket ibagianda ti minoria a sektor ti populasion, kas koma dagiti union ti obrero, grupo dagiti mangitantandudo iti karkarbangen, sektor dagiti babbai, gunglo dagiti propesional, asosasion dagiti beterano, ken dadduma pay a grupo ken organisasion.
ilo_Latn ilo_Latn ilo_Latn ilo_Latn ilo_Latn ilo_Latn